
О Б Щ И Н С К И   С Ъ В Е Т – Ч Е П Е Л А Р Е

Р  Е  Ш  Е  Н  И  Е

No 575
Взето с Протокол № 47 от заседание на Общински съвет - Чепеларе, проведено на 29.01.2015 година

ОТНОСНО: Приемане на Доклад за резултатите от последваща оценка на изпълнението на Общински план за развитие на Община Чепеларе 2007-2013 год.
Общински съвет – Чепеларе, като изслуша предложението на Кмета на Общината, Постоянната комисия по социални дейности, здравеопазване и жалби на населението, Постоянната комисия по бюджет и финанси, Постоянната комисия по общинска собственост, инфраструктура и туризъм и след станалите разисквания на основание чл. 21, ал. 1, т. 24 от ЗМСМА и чл. 42, ал. 1 от ППЗРР
Р   Е   Ш   И:

Общински съвет - Чепеларе приема Доклад от Кмета на Община Чепеларе – Тодор Бозуков за резултатите от последващата оценка за изпълнението на Общински план за развитие на Община Чепеларе 2007-2013 год.

Доклад
за резултатите ot последващата оценка на изпълнението на общинския план за развитие

на 

Община Чепеларе 2007- 2013 г.
01.2015

Въведение

Настоящият доклад отразява резултатите от проведената последваща оценка на Общинския план за развитие на община Чепеларе за периода 2007- 2013г. Последващата оценка на изпълнение на стратегическите документи представлява неразделна част от цикъла на стратегическо регионално планиране. Тя има за цел не само да констатира нивото на постигане на залегналите цели, приоритети и мерки в стратегическия документ, но и да послужи като коректив на цялостния процес на развитие и управление на територията. 

По отношение на съответствието с изискванията, залегнали в законодателството на ЕС в областта на регионалната политика се оценява в каква степен плановият документ, разработен и прилаган на местно ниво, отразява общия европейски контекст на политиката за балансирано и устойчиво развитие на регионите и местните общности в ЕС чрез намаляване на икономическите, социалните и териториалните неравенства и подобряване на жизнения стандарт. Освен хармонизиране на целеполагането и приоритизирането в контекста на регионалната политика на ЕС, съответствие се търси и по отношение на методите за управление, наблюдение и оценка в процеса на планиране на развитието и изпълнение на общинския план за развитие като стратегически документ. Ето защо се използват и утвърдените в европейската практика инструменти за определяне на физически и финансови индикатори за отчитане на постигнатите резултати и въздействие от прилагането на мерките и проектите в рамките на общинския план. 

Методика за разработване на документа

При изготвянето на последващата оценка на ОПР се изследват промените, които са настъпили в социално-икономическото и инфраструктурното развитие на общината през изтеклия период на действие на ОПР като се използват инструменти за оценка, утвърдени в европейската практика. 

Основни теми, върху които акцентира оценката, са: устойчиво развитие, нарастване на институционалния и административния капацитет, равни възможности, местно и териториално развитие, социално включване и развитие на информационното общество. 

За изготвяне на последващата оценка са използвани следните методи: 

· Наблюдение  

· Проучване 

· Описание 

· Анализ и синтез 

· Експертна оценка 

· Сравнение 

· Работа в екип 

· SWOT анализ 

· Индексен метод 

· Многокритериен анализ и анализ разходи-ползи 

· Графичен метод за изобразяване на данни, факти, тенденции 

Разработеният модел за оценка включва систематизиране на информацията за развитието на общината по отделни сектори на социално-икономическото развитие на Община Чепеларе към момента на изработване на плана и съпоставката с актуалното състояние на общината. В следствие дефинирането и анализа на настъпилите съществени промени се очертават проблемни и приоритетни области за развитие и целеви интервенции.

Оценка на Общинския план за развитие на Община Чепеларе за периода 2007- 2013г. по отношение на структура и съдържание

Принципите, залегнали в новите Методическите указания на МРРБ 2014 – 2020 г. насочват вниманието към важността на едно съществено изискване - разработените общински планове за развитие да бъдат част от общата система за стратегическо планиране и програмиране на регионалното развитие, като отговарят на актуалните нормативни разпоредби и принципите на националната политика за регионално развитие. Ключов компонент е постигането на хармонизация с регионалната и кохезионната политика в ЕС. Като важно условие за успешната реализация на плана се посочва отразяване на стратегическите цели и приоритети на: Националната стратегия за регионално развитие 2012-2022 г., стратегическата рамка на Регионалния план за развитие на съответния район от ниво 2 за периода 2014-2020 г., Областна стратегия за развитие за периода 2014-2020 г., както и отразяване на целите и приоритетите на ЕС в областта на регионалната политика за следващия програмен период и целите на Стратегия “Европа 2020”. Очертават се четири приоритетни области: създаване на условия за развитие на местни общества на знанието, подпомагане развитието на вътрешния потенциал на местната икономика и пазари, развитие на местния пазар. на труда, подкрепа за устойчиво развитие на местната общност и територията. 

Общинският план за развитие на Община Чепеларе за периода 2005 – 2013 г. е разработен на основание на вече отменения Закон за регионално развитие, обн. ДВ. бр. 14 от 20.02.2004 г. и в съответствие с Методическите указания за разработване на общинските планове за развитие на Министерството на регионалното развитие и благоустройството от м. юли 2004 г. 

През периода след 2007 година настъпват съществени промени в националното и европейското законодателство за регионално и местно развитие, съпътствани от промени в икономическото и социалното развитие на районите и общините, които рефлектират пряко върху общинския план за развитие (ОПР). Новият Закон за регионално развитие (ЗРР) актуализиране на стратегическите и плановите документи за регионално развитие –

Национална стратегия за регионално развитие, регионални планове за развитие (РПР), областни стратегии за развитие (ОСР) в съответствие с Методическите указания за актуализиране на действащите стратегии и планове за регионално и местно развитие на МРРБ от 2009 година. 

Актуализацията на ОПР на община Чепеларе за периода 2007-2013 г., който е приет през 2011 г., се реализира при променени условия. Данните в частта „Социално-икономически анализ“ се нуждаят от актуализация поради настъпилите промени в последните години – брой и структура на населението по различен показател, заетост и безработица, състояние на дейностите по управление на отпадъците, структура на местната икономика, настъпили промени в техническата инфраструктура, промени в материално-техническата база на учебните заведения, културните институции, лечебните и социалните заведения, промени в кадастралната и плановата обезпеченост и други. 

В структурно и съдържателно отношение в документа се откриват редица разминавания с изискванията, заложени в Методическите указания. 

Първата част на анализа е наименувана „Природен потенциал“, а не „Общ профил на общината“. Очертани са три отделни подчасти, а именно: 

· „Географско положение“, в която са представени: местоположението на общината, площ, граници и обхват, релеф, надморска височина, административно устройство. По отношение на административното устройство е посочено, че общината обхваща 13 населени места и к.к. Пампорово. В действителност обаче, к.к. Пампорово попада отчасти в границите на община Чепеларе и отчасти в границите на Община Смолян 

· „Климатична характеристика“, в която са представени климата, средните годишни температури, валежи, влажност и ветрове 

· „Природни ресурси“ – в тази част подробно са представени защитените територии в общината, целите на опазване и съответните режими; водните ресурси на общината, флората и фауната; разпределението на поземлените ресурси по видове и структура; полезните изкопаеми и геоложка характеристика, почвени видове. 

В направеният анализ липсват изводи, от които да се разкрива основният потенциал за развитието на общината, мястото и ролята ѝ за развитието на област Смолян и приносът за развитието на Южен централен район за планиране. Освен това кратката характеристика на общината се изчерпва единствено с географски факти и природни ресурси на общината. 

Представянето на защитените територии не трябва да бъде засегнато в тази част от анализа, а в частта „Екологично състояние“, както е заложено в Методическите указания. 

Следващата част на анализа, следвайки Методическите указания трябва да бъде „Състояние на местната икономика“, но в документа следва част „Техническа инфраструктура и околна среда“. В съдържателно отношение, в тази част е направен преглед на водоснабдителните и канализационните съоръжения и реализираните и чакащи своето изпълнение проекти в тази сфера, състояние и капацитет на транспортната мрежа, степента на благоустроеност на общинския център – гр.Чепеларе и в частност на уличната мрежа в града, реализираните проекти в тази сфера, системата за третиране на отпадъците, състоянието на електроенергийната система в общината, информационни и телекомуникационни технологии, състояние на околната среда. В структурно отношение аспектите, разгледани в тази част на анализа би трябвало да бъдат представени в две отделни части съгласно методическите указания, съответно „Инфраструктурно развитие“ и „Екологично състояние“. 

В анализа на екологичното състояние са представени основните източници на замърсяване на средата, както и резултатите от единствения реализиран проект в тази сфера. В тази част липсват редица компоненти, залегнали в Методическите указания, а именно: доколко ефективно работи екологичната инфраструктура на територията на общината, изградеността на канализационната мрежа и пречистването на отпадните води, управлението на битовите отпадъци. Не са изведени основните екологични проблеми и антропогенни въздействия върху компонентите на околната среда (вода, въздух, почви, твърди отпадъци, шум, радиация, биоразнообразие). Не са разгледани териториите, попадащи в Националната мрежа Натура 2000 и защитените територии, които са изчерпателно описани в първата част на анализа. Не е анализирана и оценена ролята на общинския план за развитие за повишаване на енергийната ефективност, внедряването на ВЕИ, намаляване на емисиите от парникови газове и употребата на изкопаеми горива в общината. местния потенциал за ВЕИ и енергийна ефективност. Констатацията, че „природните условия в общината дават възможност за използване и развитие на нетрадиционни източници на енергия – водната и слънчевата за задоволяване на местни нужди от електроенергия и отопление“, не е подкрепена с конкретни примери, показващи реалното приложение на ВЕИ в територията. 

Следващата част на анализа е „Демографска характеристика и пазар на труда“. В „демографската характеристика“ са представени данни от последното преброяване на населението като брой жители, съотношение между мъжете и жените, съотношение между градското и селското население, естествен и механичен прираст общо за общината. Липсват данни за населението в отделните населени места в общината. 

В частта „Пазар на труда“ е представено населението на общината по степен на завършено образование, данни за процента на трудоспособното население, заетост и безработица в общината към 2008г. и 2009г., структура на безработицата и средногодишната работна заплата на населението в обществения и частния сектор. 

Всички тези данни, съобразно Методическите указания, са относими към част „Социална сфера“ в която се анализират основни актуални показатели (население – структура, прираст, коефициент на икономическа активност, заетост, равнище на безработица и др.), както и състоянието на мрежата от здравни, образователни и социални услуги, дейностите в областта на културата. 

Четвъртата част на анализа на ОПР за периода 2007-2013 г., е „икономическо и социално развитие“. По отношение на икономическото развитие е представен бюджетът на общината за 2008, 2009 и 2010 г., съответно справка за приходите и разпределение на разходите. Представени са МСП, туристическа инфраструктура – капацитет и приходи от реализирани нощувки, заведения за хранене и развлечение, развитието на земеделието, животновъдството, дърводобив, дървопреработване и друга горска продукция. По отношение на социалното развитие е извършен преглед на образователната инфраструктура, обектите на здравеопазването и социалните дейности. Представена е и инфраструктурата за култура, отдих и спорт, културните събития в региона, туристически маршрути и реализирани проекти в тази сфера. Съгласно методическите указания последните би трябвало да бъдат анализирани в част „Социална сфера“. Пропуск в тази част на анализа е липсата на анализ и оценка на обектите на културното наследство, още повече, че липсва каквато и да е информация за тях – обекти, състояние, зони с концентрация. 

От така разработеният анализ не става ясно кои са настъпилите съществени промени в социално-икономическото и инфраструктурното развитие на общината, което е основната цел на актуализацията на Общинския план за развитие, според методическите указания за неговото изработване. В по-голямата си част, анализът представя единствено актуално състояние, без да е направена съпоставка какво се случило в дадената сфера за периода 2005-2011 г. 

Следващият компонент от Общинския план за развитие е SWOT анализът, който е структуриран ясно в известната матрица, която обобщава силните и слабите страни, възможностите и заплахите за развитието на общината. 

В SWOT анализа обаче, са налице редица несъответствия в изводите, спрямо информацията в аналитичната част на плана. 

Така например в представените силни страни е представен следният извод: „Сравнително висока степен на благоустройствено изграждане на водещите населени места – Чепеларе, Забърдо, Хвойна, Орехово и Павелско - 95% от населението“. В аналитичната част в точката „Благоустройствено развитие на населените места“ е констатирано следното „Липсват точни данни за благоустройственото изграждане и развитие на населените места в общината“. Представени са данни за площта на град Чепеларе, дължината на уличната мрежа в него и площта на зелените площи, но не е представен анализ и оценка на благоустройството на останалите населени места. Още повече, в анализа липсва информация за устройството и изградеността на средата. Друго несъответствие по отношение на силните страни е констатацията: „Реализирани проекти за фамилно компостиране на отпадъци“. Според анализа е реализиран само един такъв проект. 

В анализа не се открива никаква информация, която доказва твърдението „ниска престъпност на територията на всички населени места“. По отношение на констатацията „наличие на административен капацитет за подготовка и управление на проекти“ също липсва информация - представени са изпълнените проекти в периода, но липсва информация за административния капацитет. 

Значително повече несъответствия се откриват при прегледа на слабите страни. Твърдението „слаба социализация на паметниците на културата“ е факт, който не е доказан чрез аналитичната част, още повече че обектите на КИН не са представени изобщо, респективно не е представена и информация за тяхното състояние и мерки за опазване. По този начин тази слаба страна преповтаря изведената слаба страна в ОПР за периода 2005-2013 г. 

Други изводи в слабите страни, за които липсва информация в аналитичната част на плана, са: „лошо състояние на инфраструктурата в к.к. Пампорово“, „неизградена туристическа инфраструктура за алтернативен туризъм“, „недостатъчна реклама по целеви пазари“, „слаба разпознаваемост на бранда Чепеларе като целогодишна дестинация“, „недостатъчно развити и поддържани комуникации и инфраструктура с обектите на туризма, което намалява броя на туристите и приходите за общината“, „недостиг на финансов ресурс за проекти в сферата на образованието, културата и спорта“, „закриване на училища и сливане на паралелки поради липса на деца“, „неоползотворен потенциал на възможностите за развитие на екологично земеделие“. 

В частта „Възможности“ е изведено твърдение, което в действителност представлява силна страна, тъй като отразява вътрешни фактори, стимулиращи развитието на общината: „много добри възможности за развитие на туризма на основата на рекреационните и природни ресурси и КИН (селски, екологичен, културен, ловен и др.)“. Отделно в това твърдение отново се изтъква потенциалът на културното наследство в общината при положение, че той не е разгледан в аналитичната част на плана. 

Несъответствия се откриват и в частта „Заплахи“. Пример за това е констатацията „Сложен релеф, разчленена пътна мрежа“, която сама по себе си не е заплаха, а слаба страна, тъй като отразява вътрешен фактор, задържащ развитието на общината. 

Друго твърдение – „недостатъчно финансиране за развитие на съществуващата социална инфраструктура“ – преповтаря посоченото като слаба страна „Недостиг на финансов ресурс за проекти в сферата на образованието, културата и спорта“, за което липсва анализ и оценка в аналитичната част. Следователно експертните оценки на факторите не са обективни и не са изведени изцяло от социално-икономическото състояние на общината. 

Според Методическите указания за актуализиране на действащите стратегии и планове за регионално и местно развитие – 2009 година, актуализираният SWOT анализ е тясно обвързан с актуализирания социално–икономически профил, развитието на инфраструктурата и състоянието на околната среда на общината. Актуализацията трябва да отрази настъпилите промени в първите години на прилагане на плана. Актуализираният социално-икономически профил и SWOT анализът трябва да очертават ключови аналитични компоненти и сфери на развитието, които да послужат за актуализирането на стратегическата част. В случая обаче не са очертани ключови сфери на развитието, което не гарантира целесъобразност на избраната стратегия и приоритетите в развитието. 

В следващата част е формулирана стратегическата рамка за развитие на общината за периода до 2013 г., факторите, стимулиращи и задържащи това развитие. Формулирана е визия за развитието на общината, главна цел, приоритети и специфични цели. Съществен пропуск в стратегическата част на плана е липсата на обосновка за обвързаността и координацията с целите и приоритетите на стратегическите и планови документи от по високо ниво. Също така липсва и описание на плана като съвкупност от цели, приоритети и мерки, как всеки приоритет и всяка специфична цел допринася за постигане на желаната визия. 

В стратегическата част е представена актуализирана визия за развитие до 2013 г. Докато формулираната визия в общинския план за развитие на община Чепеларе 2005-2013 г. е: „Община Чепеларе - туристически център с развит зимен и летен туризъм; център за професионално обучение по туризъм, хотелиерство и бизнес. Използване по най-разумен и ефективен начин природните и културни дадености, за осигуряване на поминъка и просперитета на всички жители на общината, едновременно с това да задоволява културните, образователните и здравните нужди на жителите”, то визията в ОПР 2007-2013 актуализиран през 2011 г. гласи: „Община Чепеларе – водеща туристическа дестинация в Централни Родопи, просперираща зона на устойчиво икономическо, екологично и социално развитие”. В актуализацията на документа отново се акцентира върху развитието на туризма и развитието в икономически, екологичен и социален аспект. В актуализираната визия не се споменава „използване по най-разумен и ефективен начин природните и културни дадености“, въпреки че от аналитичната част не са изведени заключения, които да доказват, че общината вече е постигнала тази част от визията. Не са ясно изведени заключения, отразяващи настъпилите промени в социално-икономическото развитие на общината, каква част от визията вече е постигната и кои промени налагат новата формулировка Главната стратегическа цел общинския план за развитие на община Чепеларе 2005-2013 г. е: „повишаване и стабилизация на икономическия и социален стандарт, изграждане на нова и подобряване на съществуващата инфраструктура“. В актуализацията на документа от 2007 г. главната цел за развитие на община Чепеларе е преформулирана както следва: „Изграждане на устойчива икономика, постигане на висок жизнен стандарт и съхраняване на екологичния баланс за превръщане на община Чепеларе във водеща туристическа дестинация в Централни Родопи“. Впечатление прави втората част на главната цел – „водеща туристическа дестинация в Централни Родопи“, която директно преповтаря очертаната визия, вместо да предложи по-голяма конкретизация и адаптиране към конкретните условия и инструменти за реализацията й съгласно методическите указания. 

Приоритетите за развитие на община Чепеларе, набелязани в ОПР за периода 2005-2013 са в областта на: туризма; дърводобива; дървопреработване; производството на ски, ски обувки и сноуборд; картофопроизводство; подобряване на инфраструктурата. Формулирани са 4 стратегически цели, а именно: 

1. Стабилизиране на икономиката 

2. Изграждане и подобряване на инфраструктурата 

3. Развитие на туристическата индустрия 

4. Развитие на дърводобивната и дървообработващата промишленост 

Към всяка стратегическа цел са избрани подцели, към които са идентифицирани проекти, с които те ще бъдат постигнати. 

В актуализацията на документа от 2011 г., са формулирани 3 приоритета за постигане на главната цел. 

Приоритет 1. „Модернизиране на базисната инфраструктура, благоустрояване и опазване на околната среда и културно-историческото наследство“ съответства отчасти на втората стратегическа цел в първоначалния вариант на плана, като я допълва по отношение на опазване на околната среда и културно-историческото наследство. Тук отново е налице несъответствие с аналитичната част на плана и SWOT анализа, където липсва информация за културното наследство в общината и е посочено, че за общината е характерна „съхранена природна среда и екологически баланс, без големи замърсители“. 

Приоритет 2. „Повишаване на конкурентоспособността и диверсифициране на местната икономика, селското и горското стопанство“ съответства на останалите три стратегически цели на първоначалния вариант на плана: СЦ 1. Стабилизиране на икономиката; СЦ 3. Развитие на туристическата индустрия и СЦ 4. Развитие на дърводобивната и дървообработващата промишленост. 

Приоритет 3. „Развитие на човешките ресурси, повишаване на административния капацитет и засилване на партньорството с бизнеса, гражданите и неправителствения сектор“ се явява нов приоритет в развитието на общината до 2013 г., за чиято поява липсва обосновка на настъпилите съществени промени, които налагат той да бъде включен. Липсва анализ и преценка кои от заложените цели и приоритети са актуални към момента и са приемливи да останат (съобразени са с потребностите на района и са в съответствие със стратегическите и планови документи от по високо ниво); кои цели и приоритети намаляват или губят своята значимост; кои са новите цели и приоритети, които да бъдат включени. 

При определянето на целите и приоритетите не е оценена тяхната реалистичност, както и ползите и възможното динамично въздействие както върху социално-икономическите характеристики на развитието, така и върху качеството на околната среда. 

При формулировката на визията се твърди, че са отчетени изводите и изискванията за стратегическите виждания за бъдещо развитие на основните фактори в общината, както и че визията е съгласувана с приоритетите на националната, областната и секторните политики и Концепцията за устойчиво развитие. Липсва обаче обосновка и аргументи за тези твърдения. В края на документа се открива една схема, която показва връзките между актуализираните приоритети на ОПР и приоритетите на регионалния план за развитие на Южен Централен район за планиране и Областна стратегия за развитие на Област Смолян, която би следвало да е поместена непосредствено след избора на стратегия за развитие. Графиката отразява единствено връзките с тези два документа. Не е представена обаче връзката с националните приоритети, секторните политики и Концепцията за устойчиво развитие. 

Следващият елемент на ОПР е „Програма за изпълнение на Общинския план за развитие и съвместимост с регионални и областни планови документи“. Индикативната финансова таблица трябва да обобщи необходимите ресурси за реализация на общинския план за развитие, да определи финансовата рамка за участие на различните източници и поетите ангажименти от партньорите за финансиране на дейности в рамките на плана. 

В актуализирания документ е разработена Индикативна финансова таблица, която включва проектите по всяка мярка към съответния приоритет, партниращите организации за изпълнението, необходимият финансов ресурс, източниците на финансиране, срока за изпълнение и статуса на проекта /реализиран, в процес на изпълнение, частично реализиран, регулярно или периодично изпълняван, с проектна готовност за реализация и други/. Положителен момент при изготвянето на индикативната финансова таблица е спазване принципа на „допълняемост” на инвестициите, като са идентифицирани следните източници на финансиране: фондове на ЕС, държавно финансиране, общински бюджет, ЕИБ, заемно финансиране, частен капитал, ПЧП. Въпреки това, принципа на „допълняемост” при оперативните програми, по които общината планира да е бенефициент е само деклариран в програмата за реализация, но липсва ясно идентифициране коя оперативна програма конкретно ще финансира даден проект. В индикативната финансова таблица е посочено единствено като източник на финансиране фондове на ЕС. Този факт поставя под въпрос, дали възможностите за финансиране по различните европейски  фондове са добре проучени с оглед финансирането на проектите. А през 2011 г., възможностите за финансиране по европейски програми са били ясни, с оглед на факта, че редица проекти вече са изпълнени. 

В колоната за срок на изпълнение на заложените проекти, никъде не фигурира такъв срок. За някои от проектите е попълнено „текущ“, което най-малкото не дава представа кога е стартирал проекта, а за други – „ежегодно“, което по-скоро е дефиниция за статус на проекта. За голяма част от проектите изобщо липсва попълнен „срок“. 

По отношение на графата, отнасяща се за статус на проекта, също за голяма част от проектите липсва информация, а за тези за които е налична такава в повечето случаи тя е: „стартирал проект“, „частично изпълнено“, „изготвен е проект“, „изпълнено“, „изпълнява се в момента“, „изпълнява се регулярно“, „изготвено предпроектно проучване“, „предварителна подготовка“, „извършва се текущо“. Не става ясно каква е разликата между статусите „изпълнява се в момента“ и „извършва се текущо“. А за проектите, за които е посочен статус „предварителна подготовка“ – не става ясно какво е постигнато, каква е готовността за реализация. За много малка част от проектите е налице реален резултат от изпълнението. 

В програмата за реализация не са спазени изискванията на методическите указания и по отношение на обобщаването на относителния дял на предвидените средства по приоритети и източници на финансиране в общата сума на поетите финансови ангажименти за реализацията на плана. Такова обобщение липсва. 

Следващият елемент на ОПР е „Структура за изпълнение, наблюдение и оценка“. Описана е структурата за мониторинг и контрол, дефинирана като „Група за наблюдение и оценка на изпълнението“ и нейните функции. Липсва обаче определяне на ясни структурни звена и разграничаване на техните отговорности в процеса. 

Друго несъответствие с методическите указания се открива по отношение на индикаторите. 

Индикаторите за наблюдение на общинския план за развитие трябва да отчитат степента на постигане на целите и приоритетите за развитие, определени в съответните документи въз основа на данните за физическото и финансовото им изпълнение. Методическите указания залагат използването на три вида индикатори - финансови и физически индикатори за конкретен продукт, индикатори за резултат и индикатори за въздействие. 

Финансовите и физическите индикатори трябва да отчетат какво е изпълнението на финансирането и реализацията на конкретни продукти за всеки от приоритетите на база на планираните ресурси в индикативната финансова таблица. Финансовите индикатори отчитат, както конкретното изпълнение, така и участието на различните финансови източници и партньорите. 

Индикаторите за оценка на изпълнението на отделните мерки по приоритетите за развитие от типа „индикатори за резултат” се отнасят за единични конкретни проекти. Избраните индикатори трябва да са количествено измерими и осигуряват обективност по отношение на оценките и изводите за постигнатата промяна и напредъка по реализацията на целите. 

Индикаторите за въздействие трябва да отчетат изпълнението на специфичните цели на приоритетите и имат значение за цялостната оценка на ефективността и стратегическата ориентация на политиката за интегрирано местно развитие. Степента на въздействие се отчита с количествено измерими индикатори (по възможност), а в някои случаи с качествени оценки за социалното, икономическото и инфраструктурното развитие. 

Методическите указания изискват при изготвянето на актуализирания документ за изпълнение на общинския план за развитие да бъдат конкретизирани индикаторите, които ще се използват в процеса на наблюдение, да се посочат източниците на информация, които ще осигуряват необходимите данни, периодичността на събиране на актуална информация, както и базовите и прогнозните стойности на индикаторите. 

Такава матрица на индикаторите обаче липсва в актуализирания документ на ОПР на Община Чепеларе за периода 2007-2013 г, от 2011 г. В документа се открива единствено „Примерен списък с индикатори“, в който са изброени 19 наименования на индикатори. Липсва базова и целева стойност, липсва източник на информация за тяхното отчитане и каквато и да било информация за тях. По голямата част от наименованията наистина засягат индикатори, които са ясно формулирани, като: „брой създадени…“, „километри ремонтирани…“, „брой построени…“, „брой изградени…“, „брой проведени…“, „брой изготвени…“, „брой участници…“, „брой реставрирани…“. Не така стои въпросът с два от посочените „индикатори“: „подобряване на показателите за енергийна ефективност“ и „повишаване на броя на заетите лица на територията на общината“, за които не става ясно как и с какви стойности и изражение ще се отчитат. 

Следователно тази част на плана не е разработена качествено, което затруднява и отчитането на индикаторите в последващата оценка на плана, поради липсата на базови стойности и невъзможността за коректно представяне на постигнатите резултати и въздействия. Липсата на целеви стойности директно пречи да се оцени в каква степен планът е успешен и е постигнал целите и приоритетите си. 

Следващата част на плана очертава мерките за публичност и информация и междуобщинско сътрудничество и координация. Мерките за публичност представят накратко необходимите действия за прозрачност при разработване на плана, като звучат по-скоро препоръчително. Липсват конкретни примери за използвани процедури на обществено участие, заинтересовани страни взели участие при разработването на плана и приноса на всеки от тях. 

На последно място в актуализирания документ е представена „междинна оценка“ в две части: „Същност и цели на междинната оценка и индикатори за оценка на изпълнението“ и „Резултати от междинната оценка“. В първата част се изяснява необходимостта от актуализацията на ОПР и извършването на междинна оценка. Представени са дефиниции за „индикатори“ по принцип, а не кореспондирайки с Методическите указания. Отново е представен списък с използвани индикатори, единствено чрез тяхното наименование. Липсва разграничаване между индикатори за продукт, резултат и въздействие, напротив – всички посочени индикатори са дефинирани като „индикатори за изпълнение“. 

В частта „Резултати от междинната оценка“ са представени Стратегическите цели от неактуализирания ОПР, наименованието на индикаторите за изпълнение, с които трябва да се измери степента им на постигане и постигнатите резултати. Отново липсват базови и постигнати стойности на индикаторите, а за по-голямата част от посочените резултати не става ясно всъщност какъв е резултатът. Така например за индикатора „Внедрени ИКТ в обществения сектор“ като резултат е посочено „Частично изпълнено“, но не става ясно какво точно е изпълнено. Същият е случаят с индикатора „Подменено обзавеждане в училища и детски градини“. За някои от индикаторите: „Изпълнени мерки за подобряване на сечите“, „Изпълнени мерки за естествено и изкуствено залесяване“, „Изпълнени мерки за подобряване качеството и количеството на дървесината“, като резултат е посочено „Изпълняват се ежегодно“, от което не става ясно колко точно са изпълнените дефинирани мерки. 

В актуализацията на документа е декларирано, че въз основа на изброените индикатори при междината оценка са оценени: постигнатите резултати от изпълнението на ОПР; степента на постигане на целите; използването на финансовите ресурси и процедурите за управление и наблюдение. Такава оценка обаче не се открива. Липсва ясно очертаване на въздействието на реализираните проекти, степента на постигане на приоритетите, специфичните цели и мерките на плана. Липсва ясно идентифициране на целевите групи, върху които ОПР е оказал положително въздействие, както и ефективността и ефикасността на вложените ресурси. Изводите се свеждат до следните констатации: 

„Общинската администрация провежда целенасочена и системна политика за постигане на поставените цели и приоритети в ОбПР“ 

· „Предвид наличните финансови ресурси в бюджета на общината, изпълнението на ОбПР е повече от добро“ 
· „Общината работи активно за привличане на външно безвъзмездно финансиране, което в известна степен да компенсира значителния недостиг на финансови ресурси за реализиране на мерките, заложени в ОбПР“ 

· „Продължаването на провежданата до момента политика и дейности за изпълнение на плана биха довели до постигане в значителна степен на поставените цели и приоритети“Липсва обосновка, как точно са дефинирани изведените заключения, при положение че за посочените индикатори не са посочени начална и постигната стойност, а за заложените проекти в ОПР не е очертано прякото въздействие и непреките ефекти. Разработката поставя под въпрос обективността и коректността на изводите и последващия процес на довършване изпълнението на плана до края на програмния период. Липсва и актуализирана матрица на индикаторите, която да очертае рамките на необходимите действия по реализацията на проектите и целевите стойности, които трябва да бъдат изпълнени. 

Ето защо актуализацията не постига своята цел - да се създаде подходящите условия за планово и целенасочено изпълнение на ОПР.
Анализ на връзката между целите и приоритетите на плана с целите и приоритетите на стратегическите и планови документи от по-високо ниво

Стратегическата част на aктуализирания вариант на ОПР на община Чепеларе за периода 2007-2013г. трябва да отразява целите и приоритетите на стратегическите и планови документи от по-високите нива на планиране, а именно: Стратегия за развитие на област Смолян 2005-2015 г.; Регионален план за развитие на южен централен район за планиране за периода 2007-2013 г.; Актуализиран документ за изпълнение на Националната стратегия за регионално развитие на Република България за периода 2011-2015 г. 

· Актуализиран документ за изпълнение на Националната стратегия за регионално развитие (НСРР) на Република България за периода 2011-2015г. 
Главната цел на ОПР - „Изграждане на устойчива икономика, постигане на висок жизнен стандарт и съхраняване на екологичния баланс за превръщане на община Чепеларе във водеща туристическа дестинация в Централни Родопи“, е изцяло съобразена и се включва в Главната цел, дефинирана в НСРР, която залага „устойчиво и балансирано развитие на районите в Република България“. 

Отделните приоритети на ОПР на Община Чепеларе също са съобразени с Приоритетите, заложени в НСРР. 
· Регионален план за развитие на Южен централен район (ЮЦР) за планиране за периода 2007-2013 г. 
Главната цел на Актуализирания вариант на ОПР на община Чепеларе за периода 2007-2013г. е „Изграждане на устойчива икономика, постигане на висок жизнен стандарт и съхраняване на екологичния баланс за превръщане на община Чепеларе във водеща туристическа дестинация в Централни Родопи“ като тя е съобразена и с двете Стратегически цели, дефинирани в Регионален план за развитие на ЮЦР за планиране за периода 2007-2013 г.. 

Заложените в ОПР основни Приоритети и специфични цели са съобразени с Приоритетните области на развитие и мерките, чрез които е възможно реализирането на целите на Регионалния план за развитие на ЮЦР за планиране за периода 2007-2013 г. 

При избора на стратегията за развитие на Актуализирания вариант на ОПР на община Чепеларе за периода 2007-2013г. са отчетени целите, приоритетите и мерките на Регионалния план за развитие на Южен централен район за планиране за периода 2007-2013 г., като те са в синхрон със специфичните характеристики, проблеми и потенциали на региона като цяло. 
· Стратегия за развитие на област Смолян 2005-2015 г. 
Според Методическите насоки за актуализиране на действащите стратегии и планове за регионално и местно развитие от 2009 година, стратегическата част на Общинския план за развитие следва да се актуализира в съответствие със Стратегията за развитие на областта и стратегическите насоки за разработване на целите и приоритетите на общинския план за
развитие, съдържащи се в актуализирания документ за изпълнение на съответната областна стратегия за развитие за периода 2009-2013г. Тъй като за област Смолян няма изготвена такава актуализация, то целите и приоритетите на ОПР са съобразени със Стратегията за развитие на областта 2005-2015г. Периодът на разработване на ОСР на област Смолян и липсата на актуализиран документ, който да отрази законовите промени към настоящия момент, определят различията в структурата и съдържанието на двата документа. Въпреки това, се наблюдава съответствие на ОПР е с главните цели и приоритети, заложени в ОСР. 

Следователно са изпълнени изискванията на Методическите насоки за актуализиране на действащите стратегии и планове за регионално и местно развитие от 2009 година и стратегическата част от Общинския план за развитие е актуализирана в съответствие със целите, приоритетите и мерките на Стратегията за развитие на област Смолян 2005-2015г.
Оценка на степента на постигане на целите, приоритетите и мерките и устойчивост на резултатите 

В ОПР липсва разработена матрица с индикатори с базова и целева стойност за края на програмния период, което затруднява оценката на степента на постигане на заложените индикатори и успеваемостта на плана. В документа се открива единствено „Примерен списък с индикатори“, в който са изброени 19 наименования на индикатори. Липсва базова и целева стойност, липсва източник на информация за тяхното отчитане и каквато и да било информация за тях. 

Така разработена, частта, която трябва да формулира рамката за отчитане на индикаторите, затруднява последващата оценка на плана, поради липсата на базови стойности и невъзможността за коректно представяне на постигнатите резултати и въздействия. Липсата на целеви стойности пречи да се оцени в каква степен планът е успешен и е постигнал целите и приоритетите си. 

Ето защо оценка на степента на постигане на целите и приоритетите на плана може да се направи единствено чрез експертна оценка – на база изпълнените проекти, заложени за постигане на всеки от приоритетите и степента на изпълнение на всеки от тях, както и размера на вложените средства.
Изводи и препоръки относно провеждането на политиката за регионално и местно развитие 

Изводи относно провежданата политика за регионално и местно развитие: 

· За периода 2007-2013 г. не са разработвани Годишни доклади за наблюдението на изпълнението на Общинския план за развитие в съответствие с изискванията на Закона за регионално развитие (обн. ДВ. бр.50 от 30 май 2008 г.) и Правилника за неговото прилагане (приет с ПМС № 216 от 02.09.2008 г., обн. ДВ. бр.80 от 12 септември 2008 г.), Обн. ДВ. бр.80 от 12 Септември 2008г., изм. ДВ. бр.93 от 24 Ноември 2009г., изм. ДВ. бр.5 от 19 Януари 2010г., изм. ДВ. бр.97 от 8 Ноември 2013г., които трябва да дефинират постигнатия напредък по изпълнението на целите и приоритетите на общинския план за развитие въз основа на индикаторите за наблюдение; Мерки за наблюдение и създадени механизми за събиране, обработване и анализ на данни; проблемите, възникнали в процеса на прилагане на общинския план за развитие; мерки за осигуряване на информация и публичност на действията по изпълнение на общинския план за развитие; мерки за постигане на необходимото съответствие на общинския план за развитие със секторните политики, планове и програми на територията на общината; мерки за прилагане принципа на партньорство; заключения и предложения за подобряване на резултатите от наблюдението. 
· В ОПР липсва разработена матрица с индикатори с базова и целева стойност за края на програмния период, което затруднява оценката на успеваемостта на плана 

· При изпълнението на плана са реализирани интервенции и дейности, които допринасят едновременно до реализирането на повече от една мярка към отделните приоритети. В процеса на отчитане, това води до припокриване на дейности и средства, което затруднява проследяването и оценката на резултатите и отчитането на постигнатите индикатори 

За изпълнението на някои от заложените мерки е трудно и дори невъзможно да се набере необходимата информация, както и вложените средства 

· Стойността на проектите, заложени в Индикативната таблица, която определя източниците за финансиране е нереалистична и надвишава многократно реалния размер на средствата, които Общината може да получи като бенефициент по оперативни програми. 

· Част от проектите са прекратени или не са получили финансиране 

· За част от проектите е липсвала проектна готовност, поради което времето за изпълнение се удължава и не позволява тяхната реализация в първоначално заложените срокове 

Недостатъчното и неправилно изпълнение на приоритетите и мерките, чрез нецелесъобразно разпределение на средствата по отделните приоритети и недокрай изпълняване на конкретните проекти по заложените мерки, влияе отрицателно върху развитието на община Чепеларе, защото: 

- Проблемите с управлението на средствата са причина за отлагане на финансирането 

- Липсват подходящи модели и стимули 

- Отговорността в много случаи не е ясна 

- Липсва информационна система за мониторинг на Общинския план за развитие 

- Липсва система за отчитане на дейностите по конкретните проекти 

- Не се спазват предварително зададените срокове за изпълнение на проектите 

Засегнатите групи основно са: населението на общината, включените в проектите експерти и общинската администрация. 

Липсва информация за възникналите проблеми и предприетите действия за тяхното преодоляване по време на реализация на ОПР. 

Постигнати са добри резултати в усвояването на средства от европейските фондове. Реализирани са редица проекти, не само в общинския център, но и в малките населени места на общината. Работи се активно в сферата на инфраструктурата, образованието, здравеопазването, социалните дейности, културата и туризма. По отношение ефективността на резултатите, се отчитат положителни промени, настъпили в населените места и живота на хората от общината. Като слабост може да се отчете липсата на надеждна система за отчитане на дейностите, извършени на територията на общината от партньорите в лицето на общината, бизнеса и структурите на гражданското общество. Необходимо е оптимизиране на системата от индикатори за оценка на въздействието на ОПР, съотносими към индикаторите на Националната стратегия за регионално развитие и, включването на които в ОПР е желателно с оглед релевантност със стратегическите документи от по-висок ред.
Препоръки относно провеждането на политиката за регионално и местно развитие:
Активно привличане на бизнеса, неправителствения сектор, социалните партньори и ядрата на науката като необходимо условие за реализация на заложените мерки и проекти, и подобряване на резултатите от наблюдението 

· Концентрация на идеи, компетенции, мотивация и финансови средства за генериране на по-ефективни и ефикасни решения за постигане на резултатите. 

· Провеждане на регулярни заседания на групата за управление, наблюдение и контрол и организиране на извънредни заседания при необходимост по предложение на председателя на групата. 

· Създаване и установяване на ясни и прости правила и делегирането на конкретни отговорности за създаването на работещ механизъм за координация 

· Преразглеждане на специфичните цели/мерките за постигане на приоритетите на плана и при необходимост преформулиране или конкретизиране, така че да е възможно измерването на тяхното изпълнение, както количествено, така и качествено. 

· Преразглеждане на специфичните цели/мерките с цел избягване на тяхното припокриване в различните приоритети с оглед улесняване процеса на отчитане на резултатите и вложените средства. 

· Допълване и прецизиране на индикаторите за резултат, така че на всяка от предвидените мерки да има съответстващи индикатори, които да позволяват да се измерят резултатите от изпълнението й. 

· Разработване на отчети за изпълнението, съдържащи информация за дейностите/проектите, реализиране по всяка една от мерките, финансовите ресурси, източниците на финансиране, постигнати резултати 

· Разработване на актуализация на плана за оставащия период от изпълнението 

Препоръки за промени във визията и приоритетите на плана съобразно настъпилите промени, рискове и проблеми на общината 
Визията и приоритетите в общинския план за развитие трябва да отразяват основните стратегически и специфични цели, които ще бъдат реализирани през следващия програмен период 2014-2020 г. 

Визията и приоритетите трябва да са съобразени с приоритетите на Стратегия “Европа 2020”, Националната стратегия за регионално развитие, стратегическата рамка на Регионалния план за развитие на съответния район от ниво 2 за периода 2014-2020 г., Областната стратегия за развитие за периода 2014-2020 г. 

Необходима е интеграция със стратегическата рамка на ЕС за икономическо, социално и териториално сближаване и регионално развитие след 2013 г., основаващи се на общ стремеж за интелигентен икономически растеж чрез технологично модернизиране и иновации, развитие на знания и умения, устойчиво развитие на базата използване на “зелени” технологии и енергии и постигане на социална интеграция и социални включване. 

В методическите указания за разработване на Общински планове за развитие (2014-2020) са определени основни приоритетни области на политиката за устойчиво интегрирано местно развитие, а именно: създаване на условия за развитие на местни общества на знанието; подпомагане развитието на вътрешния потенциал на местната икономика и пазари; развитие на местния пазар на труда; подкрепа на устойчивото развитие на местната общност и територията. 

Визията на Общинския план за развитие на Община Чепеларе /2007-2013 г./ е: "Община Чепеларе - туристически център с развит зимен и летен туризъм; център за професионално обучение по туризъм, хотелиерство и бизнес. Използване по най-разумен и ефективен начин природните и културни дадености, за осигуряване на поминъка и просперитета на всички жители на общината, едновременно с това да задоволява културните, образователните и здравните нужди на жителите". 

За изпълнението на визията са дефинирани три приоритета: 

Приоритет 1. Модернизиране на базисната инфраструктура, благоустрояване и опазване на околната среда и културно-историческото наследство 

Приоритет 2. Повишаване на конкурентоспособността и диверсифициране на местната икономика, селското и горското стопанство 

Приоритет 3. Развитие на човешките ресурси, повишаване на административния капацитет и засилване на партньорството с бизнеса, гражданите и неправителствения сектор 

Най-слабо е изпълнен приоритет 2, приоритет 1 е изпълнен от части, a само Приоритет 3 може да се счита за изцяло изпълнен. 

През следващия програмен период 2014-2020 г. е необходимо да се продължи политиката на общината, но и да се включат приоритетни области в развитието съобразно възможностите за финансиране по общата европейска стратегическа рамка и единадесетте тематични фонда. Необходимо е общината да се стреми да постигне устойчиво интегрирано местно развитие, иновации, повишаване конкурентоспособността на бизнеса и ефективността на административните процеси, грижата за местното население и повишаване качеството на социалните услуги, опазване на околната среда и културните ценности, повишена мобилност и достъпност. 
ТОДОР БОЗУКОВ

Кмет на Община Чепеларе

